Diari Oficial de la Generalitat Valenciana


Sumari del DOGV 7955, del 11-01-2017 (2016/9917)

RESOLUCIÓ de 17 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 30/16-AIA Dénia.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9917


Data del document
:   17-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 17 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 30/16-AIA Dénia. [2016/9917]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 30/16-AIA Dénia.  
  
«Informe d'impacte ambiental  
Expedient: 30/3319-IAS.  
Títol: Document ambiental per a la sol·licitud de tramitació d'avaluació d'impacte ambiental simplificada del projecte d'eixida subterrània en 20 kV des de la ST Dénia al CT Rotonda Santa Llúcia, Dénia (Alacant).  
Promotor: Iberdrola Distribución Eléctrica, SAU.  
Òrgan substantiu: Servei Territorial d'Energia (ATLIRE/2015/24/03).  
Localització: Terme municipal de Dénia (Alacant).  
  
Descripció del projecte  
Iberdrola Distribución Eléctrica, SAU, promou un projecte de línia elèctrica de 20 kV des de la ST Dénia (situada en el camí de l'Assagador del Palmar) fins al CT Rotonda Santa Llúcia (en el camí de Sant Joan), en el terme municipal de Dénia (Alacant). Discorrerà íntegrament en subterrani.  
El projecte es justifica en la necessitat de dotar de major potència de subministrament la zona de la rotonda de Santa Llúcia, zona d'eixamplament del nucli urbà de Dénia, amb forta expansió urbanística residencial i industrial. Actualment, el subministrament es realitza des de ST el Verger i ST Xàbia, i hi ha inconvenients tècnics i ambientals que impedeixen incrementar la potència. Ja que la ST Dénia sí que disposa de potència suficient per a atendre la nova demanda, es planteja l'execució de la nova línia.  
La longitud de la línia elèctrica serà de 6.500 m i discorrerà íntegrament en subterrani pel terme municipal de Dénia. La traça es projecta sobre vials existents, sense afectar terrenys adjacents.  
Es tracta d'una línia de simple circuit, que discorrerà en canalització projectada amb rasa entubada (4 tubs), que s'executarà a cel obert. Una vegada realitzada la rasa, es col·loca una solera de neteja d'arena, sobre la qual es col·loquen els tubs disposats per plans. L'estesa dels cables es realitza per l'interior dels tubs (un circuit per tub). A continuació es col·loca una altra capa d'arena per damunt i embolicant completament els tubs, s'emplena la rasa, deixant lliure el ferm i la grossària del paviment, i finalment torna el paviment al seu estat anterior.  
En fase de funcionament, únicament es procedeix a realitzar tasques de manteniment.  
  
Tramitació administrativa  
Amb data 22 de març de 2016, s'ha rebut del Servei Territorial d'Indústria i Energia d'Alacant, document ambiental del projecte d'eixida subterrània en 20 kV, des de la ST Dénia al CT Rotonda Santa Llúcia a Dénia (Alacant), promogut per Iberdrola Distribución Eléctrica, SAU, la referència d'expedient del qual és ATLINE/2015/24/03, en què sol·licita l'avaluació d'impacte ambiental del projecte.  
Vist l'àmbit en què es desenvolupa l'actuació, amb data 2 de maig de 2016, es va remetre consulta a la Subdirecció General del Medi Natural i a l'Ajuntament de Dénia, com a òrgans afectats pel projecte, als efectes previstos en l'article 46 de la Llei 21/2013.  
Fins ara, no s'ha rebut contestació dels òrgans esmentats. Vist l'àmbit en què es desenvolupa el projecte i les seues característiques, i tenint en compte el termini transcorregut i que es disposa d'elements de judici suficients, aquest òrgan ha procedit a continuar amb el procediment d'avaluació d'impacte ambiental simplificada.  
Consideracions ambientals  
El projecte es desenvolupa, íntegrament, en el terme municipal de Dénia. El traçat discorre, majoritàriament, per l'àmbit agrícola delimitat per la CV-723 (al nord) i la CV-725 (al sud), fins que arriba al nucli urbà de Dénia, discorre per vials de la trama urbana fins a creuar el ferrocarril. Entre el ferrocarril i la rotonda de Santa Llúcia, torna a discórrer per terreny agrícola. Tota la zona està densament urbanitzada, hi ha edificació residencial tant agrupada (nucli urbà, franja costanera i urbanitzacions) com dispersa (zona agrícola).  
  
No s'observa cap espai natural protegit o element natural d'interés que puga veure's afectat per l'actuació proposada. El parc natural del Montgó, espai més pròxim, se situa a més d'1 km, i la seua delimitació s'ajusta a la zona muntanyosa, mentres que la línia discorrerà per la plana litoral, altament antropitzada. En l'últim tram de la línia (entre el ferrocarril i la rotonda Santa Llúcia), la línia discorre per l'interior de la zona d'amortiment d'impactes de l'esmentat parc natural del Montgó, regulada per mitjà del Decret 180/2002, de 5 de novembre. En tot cas, d'acord amb les directrius establides en aquest, resulten compatibles els usos previstos en el planejament municipal. No es preveu afecció sobre la vegetació ni la fauna, ambdós de caràcter antròpic.  
  
En els projectes de línies elèctriques, la principal mesura preventiva consisteix en el disseny adequat del traçat. En aquest cas, es planteja de forma íntegra en subterrani, aprofitant al màxim la xarxa viària existent. S'analitzen diverses alternatives de traçat, totes elles aprofitant la xarxa viària, seleccionant finalment la de menor longitud i afecció global. No resulta necessària l'obertura de nous accessos. En el paral·lelisme amb la CV-723, per a respectar la seua zona de servitud, es preveu afecció sobre els terrenys contigus, de caràcter periurbà.  
En uns quants trams, el traçat coincideix amb les vies pecuàries (assagadors) de Sant Pere i Pou del Pilar i de Santa Llúcia, amb la de Xàbia al mar i amb la del camí vell de Gandia (CV-723), per això ha d'obtindre's l'autorització preceptiva. Es creuen unes quantes séquies i barrancs (aprofitant l'encreuament de camins existents) i part d'aquest àmbit està afectat per risc d'inundació d'acord amb el PATRICOVA; no obstant això, per tractar-se d'una actuació subterrània, no es preveu alterar el règim de les aigües.  
No es preveu afecció sobre el patrimoni cultural catalogat. No obstant això, es vigilaran les obres d'excavació, a fi de detectar qualsevol troballa, atesa la presència de nombroses àrees amb vestigis arqueològics en la zona afectada pel traçat.  
Els treballs consistiran en l'obertura de la canalització, entubat i estesa del cable i formigonat i tancament de la rasa. Durant les obres, es produiran molèsties pel trasbals de maquinària i equips, incidències sobre trànsit i el soroll i pols generats. S'han seleccionat vials i avingudes amples per a reduir les limitacions al trànsit de vehicles. S'ajustarà l'horari de treball per a disminuir les molèsties. S'aplicaran les mesures preventives habituals, consistents en reg d'arreplegues i zones de pas de maquinària, manteniment adequat dels equips i vehicles, cobriment de la càrrega dels camions, etc. Tots els residus generats per les obres s'entregaran a gestor autoritzat. Finalitzades les obres es restituiran les superfícies afectades el seu estat anterior.  
  
Es planteja un pla de vigilància ambiental consistent en el control i seguiment de les obres, bàsicament quant a limitar l'afecció a l'entorn, contenció de material pulverulent i gestió adequada dels residus. Es preveu l'elaboració d'informes que arrepleguen aquestes actuacions.  
  
En relació amb els criteris de l'annex III de la Llei 21/2013, de 9 de desembre, es pot concloure:  
- Característiques del projecte. La línia discorre íntegrament en subterrani, davall vials existents. L'amplària de rasa permet limitar l'afecció a l'esmentat vial. No s'estima rellevant la utilització de recursos naturals o la generació de residus. S'adopten les mesures preventives necessàries per a evitar la contaminació i riscos associats a l'execució del projecte.  
- Ubicació del projecte. La línia discorre per un entorn altament antropitzat i aprofitant vials existents. L'existència d'àrees amb potencial presència de restes arqueològiques, exigeix la vigilància de les obres d'excavació.  
- Característiques del potencial impacte. Les afeccions previstes estan limitades a la franja necessària per a les obres i no hi ha elements sensibles en l'entorn (excepte allò que s'ha indicat en el punt anterior), per la qual cosa els impactes seran poc rellevants i de curta duració, així com reversibles. No hi ha impacte paisatgístic en la fase de funcionament.  
  
Consideracions jurídiques  
El projecte de línia elèctrica de doble circuit, a 20 kV i longitud superior a 3 km, discorre en subterrani davall vials d'un àmbit no totalment urbanitzat, constitueix, d'acord amb les previsions de la Llei 21/2013, de 9 de desembre, un supòsit d'avaluació d'impacte ambiental simplificada (article 7.2.a, al quedar inclòs en l'annex II d'aquesta (grup 4.b).  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule el següent,  
  
Informe d'impacte ambiental  
  
Primer  
Estimar que el projecte de línia elèctrica subterrània a 20 kV des de ST Dénia fins a CT Rotonda Santa Llúcia, en el terme municipal de Dénia (Alacant), promogut per Iberdrola Distribución Eléctrica, SAU, no té efectes significatius sobre el medi ambient, en els termes previstos en aquest informe (en particular, la vigilància arqueològica de les obres), sempre que s'ajuste a les previsions del projecte i de l'estudi d'impacte ambiental i sense perjudici de l'obtenció prèvia de les autoritzacions sectorials que se li apliquen.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici que si és el cas procedisquen en via administrativa o judicial davant de l'acte d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental, perdrà la seua vigència i cessarà en la producció dels efectes que li són propis, si una vegada publicat en el DOGV, no s'ha procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21/2013, de 9 de desembre.  
  
València, 10 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 17 de novembre de 2016.- El director general de Medi Natural i d'Avaluació Ambiental: Antoni Marzo i Pastor.